C 173/12
LT
Europos Sąjungos oficialusis leidinys
2023 5 15
Prejudicinis klausimas Ar 2014 m. gegužės 15 d. Europos Parlamento ir Tarybos direktyvos 2014/59/ES (1) 34 straipsnio 1 dalies a ir b punktų, siejant juos su 53 straipsnio 1 ir 3 dalimis bei 60 straipsnio 2 dalies pirmos pastraipos b ir c punktais, nuostatos turi būti aiškinamos taip, kad bet koks reikalavimas ar teisė, kuri atsirastų dėl teismo sprendimo, priimto dėl subjekto, kuris perėmė Banco Popular teises, dėl kapitalo priemonių (privilegijuotųjų akcijų), kurios buvo konvertuotos į akcijas prieš priimant Banco Popular pertvarkymo priemones (2017 m. birželio 7 d.), įsigijimo pripažinimo negaliojančiu, galėtų būti laikomos įsipareigojimu, kuriam taikoma Direktyvos 2014/59 53 straipsnio 3 dalies nuostata dėl nurašymo, kaip pareiga ar reikalavimas, kurie „nėra sukaupti“, todėl jis laikomas įvykdytu ir dėl jo negalima reikalauti iš Banco Santander, kaip Banco Popular teisių perėmėjo, jei ieškinys, dėl kurio galėtų būti priimtas sprendimas atlyginti žalą, būtų pareikštas po banko pertvarkymo procedūros pabaigos?
Arba priešingai, šios nuostatos turi būti aiškinamos taip, kad minėtas reikalavimas ar teisė būtų „sukaupta“ pareiga (Direktyvos 53 straipsnio 3 dalis) arba „sukauptas įsipareigojimas“ banko pertvarkymo momentu (60 straipsnio 2 dalies b punktas), ir kaip tokie, kuriems netaikomi šių pareigų ar reikalavimų įvykdymo ar panaikinimo padariniai, net jei akcijos būtų nurašytos ir panaikintos, ir todėl galėtų būti reikalaujami iš Banco Santander, kaip Banco Popular teisių perėmėjo, net jei ieškinys, dėl kurio galėtų būti priimtas sprendimas atlyginti žalą, būtų pareikštas po to, kai banko pertvarkymo procedūra buvo baigta?
(1)
2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr.
1093/2010 bei (ES) Nr. 648/2012 (Tekstas svarbus EEE) (OL L 173, 2014, p. 190).
2022 m. gruodžio 23 d.
Tribunal Supremo (Ispanija) pateiktas prašymas priimti prejudicinį sprendimą byloje FSC / Banco Santander SA (Byla C-794/22, Banco Santander) (2023/C 173/18) Proceso kalba: ispanų Prašymą priimti prejudicinį sprendimą pateikęs teismas Tribunal Supremo
Šalys pagrindinėje byloje Kasatorius: FSC Kita kasacinio proceso šalis: Banco Santander SA
Prejudicinis klausimas Ar Direktyvos 2014/59/ES (1) 34 straipsnio 1 dalies a ir b punktų nuostatas, siejamas su Direktyvos 2014/59/ES 53 straipsnio 1 ir 3 dalių [ir] 60 straipsnio 2 dalies pirmos pastraipos b ir c punktų nuostatomis, reikia aiškinti taip, kad bet koks reikalavimas ar teisė, kuri atsirastų dėl teismo sprendimo atlyginti žalą, priimto dėl subjekto, perėmusio Banco Popular teises, dėl ieškinio dėl atsakomybės, kylančios iš prekybos finansiniu produktu (subordinuotosios obligacijos, būtinai konvertuojamomis į to paties banko akcijas), neįtrauktu į Banco Popular pertvarkymo priemonėse nurodytas papildomo kapitalo priemones ir konvertuotu į banko akcijas iki banko pertvarkymo priemonių priėmimo (2017 m. birželio 7 d.), gali būti laikomas įsipareigojimu, kuriam taikoma Direktyvos 2014/59/ES 53 straipsnio 3 dalies nuostata dėl nurašymo ar panaikinimo, kaip pareiga ar reikalavimas, kurie „nėra sukaupti“, todėl jis laikomas įvykdytu ir dėl jo negalima reikalauti iš Banco Santander, kaip Banco Popular teisių perėmėjo, jei ieškinys, dėl kurio būtų priimtas šis sprendimas atlyginti žalą, būtų pareikštas po banko pertvarkymo procedūros pabaigos?